Seletuskiri
Narva Linnavolikogu määruse eelnõu «Narva Linnavolikogu 14.02.2008. a. määruse nr 10 kinnitatud „Messitoetuse eraldamise kord” muutmise» juurde

Seoses „Messitoetuse eraldamise korra“  Konkurentsiseaduse § 33 vastavusse viimise vajadusega on täiendatud kehtivat  korda alljärgnevate punktidega:
- punkt „1.2¹ Käesoleva korra alusel eraldatavat toetust käsitletakse vähese tähtsusega abina Konkurentsiseaduse § 33 mõttes juhul, kui toetus vastab Konkurentsiseaduse ja teistes Eesti Vabariigi ja EL õigusaktides viidatud vähese tähtsusega abi tunnusele.“

- punkt  „1.5.3¹ Taotleja poolt jooksval ja kahel eelneval majandusaastal saadud vähese tähtsusega abi kogusumma ei tohi ületada seadusega lubatud vähese tähtsusega abi ülemmäära.“

- punkt „2.1.2¹ Vähese tähtsusega abi korral peab Taotleja koos taotlusega esitama Toetuse andjale jooksva majandusaasta ning kahe eelneva majandusaasta jooksul antud vähese tähtsusega abi kohta teatise vastavalt rahandusministri poolt kehtestatud „Vähese tähtsusega abi teatise esitamise korrale ja vormile”.

Seoses Narva Linna Arenduse ja Ökonoomika Ameti juriidilise aadressi muutmisega on tehtud parandused punktides 2.1.3 и 2.1.4:
- „2.1.3  Taotleja esitab või postitab paberkandjal vormikohase taotluse koos kõigi nõutud  lisadokumentidega Ametisse (Peetri plats 3-5, 20308  Narva).“

- “2.1.4 Toetuse taotlemise kord ja taotluse ankeet on kättesaadavad Narva  kodulehel  www.narva.ee  ja Ametis  (Peetri plats 3-5,  20308  Narva)”.

Punkti 2.6.6 on sisse viidud viite punkti number:
„2.6.6
Toetus kantakse ettevõtja kontole pärast messil osalemist, ettevõtja  poolt punktis 2.6.4 nimetatud dokumentide kontrollimist ning messil osalemise aruande kinnitamist Ameti poolt hiljemalt neljateistkümne (14) kalendripäeva jooksul alates kõigi nõutavate dokumentide laekumisest Ametisse.“

